
Қазақстан Республикасының
Ішкі істер министрінің
2026 жылғы «   » ___________ 
№ _____ бұйрығына
                                                                                    қосымша-14


Қазақстан Республикасының Ішкі істер министрлігі 
Құжат айналымы және өтініштерді бақылау департаментінің
ЕРЕЖЕСІ

1-тарау. Жалпы ережелер

1. Қазақстан Республикасы Ішкі істер министрлігі Құжат айналымы және өтініштерді бақылау департаменті (бұдан әрі – Департамент) – Қазақстан Республикасы Ішкі істер министрлігінің (бұдан әрі – ІІМ) ішкі істер органдарының бөліністерінде іс жүргізуді ұйымдастыруды қамтамасыз ететін дербес құрылымдық бөлініс.
2. Департамент өз қызметін Қазақстан Республикасының Конституциясына, заңдарына, Қазақстан Республикасы Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
3. Департаменттің құрылымы мен штат саны Қазақстан Республикасының заңнамасында белгіленген тәртіпте Ішкі істер министрі бекітеді.
4. Департамент мыналардан тұрады:
1) Басшылық;
2) Өтініштерді қарау, талдау және азаматтарды қабылдау басқармасы;
3) Құжат айналымы басқармасы;
4) Арнайы мемлекеттік архив (топ құқығында).

2-тарау. Департаменттің мақсаттары, құқықтары және міндеттері 

5. Мақсаттары:
1) Өтініштерді, хабарламаларды, сұрау салуларды, жауаптарды, ұсыныстарды қабылдау, тіркеу, есепке алу және олардың уақытылы тіркелуін, қаралуын бақылауды жүзеге асыру;
2) Орталық аппаратқа келіп түскен хат-хабарларды қабылдау, тіркеу және басшылыққа баяндау, іс жүргізуді ұйымдастыруға басшылық жасау;
3) [bookmark: _GoBack]Іс жүргізуді тіркеу, есепке алу және бақылау;
4) Нормативтік құқықтық актілерді кодификациялау және электрондық архивтеу;
5) ІІМ-ге түскен материалдар және электрондық құжат айналымының (бұдан әрі – ЭҚА) ақпараттық жүйесі арқылы құжаттар бойынша министрлік басшылығы мен оның құрылымдық бөліністерін ақпараттық-құжаттамалық қамтамасыз ету;
6) Азаматтардың өтініштерімен жұмыс жағдайын талдау;
7) «е-Өтініш» ақпараттық жүйесінен өтініштердің уақтылы тасымалдануын, қол қойылуын және «Документолог» электрондық құжат айналымы жүйесінде қайта тіркелуін тексеру;
8) Ішкі істер министрлігі мен оның құрылымдық бөліністерінде азаматтарды қабылдауды ұйымдастыру;
9) ІІМ-де «Азаматтарды қабылдау бөлмелерінің» жұмысын ұйымдастыру және аумақтық бөлімшелерде осы жұмыстың ұйымдастырылуын тексеру.
6. Құқықтары мен міндеттері:
1) Ішкі істер органдарының лауазымды адамдарынан құпия және құпия емес іс жүргізуді ұйымдастыру, азаматтардың өтініштері мен шағымдарын қарау мәселесін реттейтін Қазақстан Республикасының заңнамалық және нормативтік құқықтық актілері нормаларының талаптарын дәл орындауды нақты орындауды талап ету; 
2) Министрліктің құрылымдық және аумақтық бөліністерінде құпия емес іс жүргізуді, шектеулі таралымдағы (ҚБП, конфиденциалды) құжаттарды жүргізуді тексеру;
3) Барлық анықталған бұзушылықтар бойынша ішкі істер органдарының лауазымды адамдарына тәртіптік шаралар қолдану туралы ұсыныстар енгізу;
4) Министрліктің құрылымдық және аумақтық бөліністерінің басшыларына құпия емес іс жүргізу және ҚБП мәселелері бойынша нұсқауларды орындау үшін ұсынымдар мен міндеттер беру;
5) Ведомстволық нормативтік құқықтық актілердің жобаларын және құзыреті бойынша өзге де құжаттарды әзірлеу;
6) Депутаттық сұрау салулар мен өтініштердің, сондай-ақ жеке және заңды тұлғалардың хаттары мен шағымдарының уақтылы орындалуын бақылау;
7) Аумақтық полиция департаменттерінің құжат айналымы департамент жұмысының (басқармалар, бөлімдер, бөлімшелер) озық тәжірибесін талдау және қорыту;
8) ІІМ басшылығына құзыреті бойынша ақпараттық мәліметтерді уақтылы ұсыну;
9) Практикалық және әдістемелік көмек көрсету мақсатында семинарлар, дәрістер өткізу, әдістемелік құралдар әзірлеу;
10) Азаматтардың өтініштерімен жұмысты регламенттейтін нормативтік құқықтық актілерді әзірлеу, жетілдіру және іске асыру бойынша ұсыныстар енгізу;
11) Заңнамада белгіленген тәртіпте мемлекеттік органдардан, ұйымдардан және олардың лауазымды адамдарынан қажетті ақпарат пен материалдарды сұрату және алу;
12) Қолданыстағы заңнамада көзделген басқа да құқықтар мен міндеттерді жүзеге асыру. 

7. Функциялары:
1) Министрліктің ведомстваларында және құрылымдық бөліністерінде, аумақтық  ішкі істер органдарында өтініштер, хабарламалар, сұрау салулар, кері байланыстар, ұсыныстардың уақтылы қаралуын бақылау;
2) Қоғамдық қабылдаудың жұмысын, Ішкі істер министрі, оның орынбасарлары және аппарат басшысы өткізетін азаматтарды қабылдауды ұйымдастыру; қабылдау нәтижелері бойынша хаттамалық тапсырмалардың орындалуын, азаматтарға жауаптардың уақтылы жолдануын бақылау; аумақтық бөліністердегі жұмысты ұйымдастыру мен жүргізуді тексеру және әдістемелік көмек көрсету;
3) Өтініштерді сапалы және уақтылы қарау бойынша апта сайынғы талдау негізінде Атқарушылық тәртіп жөніндегі комиссия отырысында қарау үшін материалдар дайындау;
4) Азаматтардың өтініштерімен байланысты депутаттық сұрау салулардың орындалу мерзімдерін бақылау;
5) ІІМ орталық аппаратына келіп түскен және жіберілген құжаттарды, өтініштерді, жеке және заңды тұлғалардың хаттарын есепке алу, ішкі істер органдары бойынша ұқсас мәліметтерді жинақтау;
6) Құжаттамалық қамтамасыз ету бөліністеріне ұйымдастырушылық-әдістемелік басшылық жасау;
7) Құпия емес іс жүргізу, ҚБП, азаматтардың өтініштері мен арыздарын қарау бойынша ведомстволық нормативтік құқықтық актілер жобаларын әзірлеу;
8) Құпия емес іс жүргізу және ҚБП мәселелері бойынша ІІО қызметкерлерімен сабақтар өткізу;
9) Құрылымдық және аумақтық органдарда құпия емес іс жүргізуді бақылау, әдістемелік көмек көрсету;
10) Құжат айналымын талдау, ІІМ комитеттерінде және құрылымдық бөліністерінде құжаттармен жұмысқа бақылау ұйымдастыру, құжаттармен жұмыс нысандарын және әдістерін жетілдіру бойынша іс-шаралар әзірлеу;
11) Мемлекеттік билік пен баскарудың жоғары органдары қабылдап, жариялаған жарлықтарды, қаулыларды, өкімдерді және өзге де нормативтік құқықтық актілерді, сондай-ақ ІІМ-нің нормативтік құқықтық актілерін, алқа шешімдерін, жедел кеңестерінің шешімдерін кодификациялау, оларды ІІО бөліністеріне тарату, олардың уақытылы орындалуына бақылауды жүзеге асыру;
12) Тұрақты және ұзақ мерзімді сақтаудағы істерді архивке тапсыруға дайындау, сақтау мерзімі өткен құжаттарды жоюға әзірлеу;
13) ҚБП және өкімдік құжаттардың бар-жоғын тексеру және ұйымдастыру;
14) ІІМ орталық аппаратын іс жүргізу бойынша құжаттар-бланкілерімен қамтамасыз ету, әзірлеу және көбейту;
15) Бірыңғай электрондық құжат айналымы жүйесін енгізу және дамыту бойынша ұйымдастырушылық жұмыс жүргізу;
16) Министр, оның орынбасарлары қол қойған құжаттарға мөр қою;
17) ІІМ құрылымдық бөліністерінде құжаттарды есепке алу журналдарын, істер номенклатурасын қалыптастыру және жабу, істер номенклатурасын әзірлеу, ресімдеу дұрыстығын бақылау;
18) Іс жүргізуді бақылау, Комитеттер, департаменттер және дербес басқармаларға индекстер беру;
19) Пошта жөнелтілімдері бойынша қаржыландыруды игеру туралы ай сайынғы есеп дайындау;
20) Өтініштермен жұмыс және азаматтарды қабылдау бойынша тоқсандық есеп дайындау және оны ПӘ, ҮА-ға жолдау;
21) Мәліметтерді кейіннен ҮА-ға жолдау үшін қабылданған ден қою шараларымен және салалық тәуекел картасын жасау арқылы түскен өтініштерді мониторингтеу;
22) Орталық мемлекеттік органдардың ашықтық индексі бойынша ІІМ қызметінің негізгі көрсеткіштерін бақылау;
23) Департамент қызметкерлерін әдістемелік көмек көрсету және тексерулер жүргізу, құжаттамалық қамтамасыз ету бөліністерінің қызметін онлайын тексеру, сондай-ақ басқа да қызметтік мәселелерді шешу үшін іссапарға жіберу;
24) Аумақтық департаменттерден алынған есептік мәліметтер негізінде «Азаматтарды қабылдау» (Фронт-офис) жұмысының жай-күйін талдау;
25) Азаматтардың жиі қоятын сұрақтарын талдау қорытындысы бойынша ақпаратты ІІМ ресми сайтына енгізу бойынша ұсыныстар әзірлеу;
26) Қылмыстық істерді қабылдау, сақтау және беру, ол бойынша ІІМ орталық аппараты бөліністерімен тергеу мерзімін үзу (тоқтату) туралы шешім қабылдау;
Қазақстан Республикасы Ұлттық мұрағаттық қордың және ІІО қызметі туралы басқа да деректі материалдарды сақтауды, есепке алуды және пайдалануды қамтамасыз етеді, қабылдауды жүзеге асырады.
27) ІІМ орталық аппаратының бөліністерімен – ІІМ қор құрастырушыларымен  бірлесіп, арнайы мемлекеттік архивтегі құжаттардың ғылыми, тәжірибелік және тарихи құндылығын айқындау үшін сараптама жүргізу;
28) Архивтік анықтамалар мен құжаттар көшірмелерін беру және апостиль қою бойынша мемлекеттік қызметтер көрсету;
29) ІІО бөліністерінде архив ісі мәселелерін реттейтін нормативтік-құқықтық және құқықтық актілер талаптарының сақталуын бақылау;
30) ІІО-да архив ісін жүргізу және ұйымдастыру тәртібін регламенттейтін құқықтық актілер әзірлеу;
31) ІІО-да іс жүргізу ұйымдастыруды реттейтін нормативтік-құқықтық және құқықтық актілерді әзірлеуге қатысу, сондай-ақ Қазақстан Республикасында архив ісі мен іс жүргізуді ұйымдастыру;
32) Жедел есеп істерін архивте сақтау және оларды арнайы мемлекеттік архивке тапсыру мен сақтау мерзімдерін бақылау;
33) Қазақстан Республикасының заңнамасына сәйкес өзге де өкілеттіктерді жүзеге асыру.

3-тарау. Департамент қызметін ұйымдастыру

8. Департамент өзіне жүктелген міндеттерді жүзеге асыру үшін Қазақстан Республикасының заңнамасына, Президент актілеріне және өзге де нормативтік құқықтық актілерге сәйкес қажетті құқықтар мен міндеттерге ие.
9. Департаментті Қазақстан Республикасының заңнамасында белгіленген тәртіпте тағайындалатын және қызметтен босатылатын басшы басқарады.
10. Департамент басшысының орынбасары Ішкі істер министрінің бұйрығымен белгіленген тәртіпте ұсыныс бойынша тағайындалады және қызметтен босатылады.
11. Департамент басшысы Департамент қызметіне жалпы басшылық жасайды, жүктелген міндеттердің орындалуы және сыбайлас жемқорлыққа қарсы 
іс-қимыл жағдайы үшін жеке жауапкершілік атқарады.
12. Департамент басшысы құрылымдық бөліністің құрылымы мен штат саны бойынша ұсыныстар енгізеді. 
13. Департамент атынан өзге құрылымдық бөліністерге жолданатын, Департамент құзыретіне жататын мәселелер бойынша құжаттарға Департамент басшысы, ол болмаған жағдайда – оны алмастыратын адам қол қояды. 
________________
